**ЖАСӨСПІРІМНІҢ АГРЕССИЯЛЫҒЫ...**

**Омарбекова Жазира Токеновна**

***А.С.Макаренко атындағы №6 ОМ КММ Талдықорған қаласы [zhazira.76@inbox.ru](mailto:zhazira.76@inbox.ru)***

**Зерттеу жұмысының мақсаты:** Жасөспірімдердің агрессиялығының себептерін ғылыми түрде жүйелеп, жүргізілетін жұмыстардың ерекшеліктерін көрсету, әрбір жасөспірімнің өзін-өзі тәрбиелеуін қамтамасыз ететін әдістемелерді пайдаланып, жағымды жағдай туғызу арқылы жағымды мінез-құлықты тәрбиелеудің нәтижелілігін арттыру.

**Зерттеу болжамы:** Жасөспірім салауатты өмір салтын калыптастыра алуы үшін оған эмоциясын игере алуға үйренуді, қақтығысты жеңе алуға үйрету, өзін-өзі қорғауды, басқа адамдар тарапынан шыққан қысымға қарсылықты агрессиясыз қабылдау әдіс-тәсілдеріне баулуды, зиянды әдеттерге қарсы тұруға үйретуді, салауатты өмір сүруге және пайда болған мәселелерді әлеуметтік-жағымды құралдарымен шешеуге мүмкіндік беретін құндылықтармен қатар қалыптастыру қажет. Балалар мен жасөспірімдер тұлғасы мен мінез-құлқындағы ауытқушылықтың алдын-алу жұмыстары тек мыналардың негізінде жүзеге асса ғана тиімді болады: - оқу іс-әрекеті жемісті болғанда; - оқушылардың қанағаттандыратын эмоционалдық жағымды өзара қарым-қатынас жүйелері (құрбыларымен, мұғалімдерімен, ата-аналарымен) және психологиялық қорғалуы болғанда.

**Зерттеу әдістері:** Эксперимент екі кезеңнен тұрады. Бірінші кезеңде мектеп мұғалімдерімен, тәлімгерлермен сауалнама жүргізу, екінші кезеңде жасөспірімдердің бойындағы агрессияның түрін анықтауға арналған, мазасызданудың орын алуын анықтайтын әр түрлі әдістемелерді пайдалана отырып, зерттеулер жүргізу. Бақылау, сауалнамалар, балалармен жүргізілетін әңгімелер, диагностикалық әдістер.

**Ғылыми жаңалығы:** Жеткіншектердің жас ерекшелігін, жүргізілген жұмыстар нәтижесіне сүйене отырып балалардың ерекше мінез-құлық көрсетуінің негізгі себебі – оқушылардың өздері өмір сүретін ортасымен қарым-қатынас мәдениетінің қалыптаспағандығы, үлкендерге алаңдаушылық өзіне деген сенімінен басым келетіндігімен байланысты деген қорытынды жасадық. Зерттеу жұмысын мұғалімдер, психологтар бала тәрбиесінде көмекші құрал ретінде пайдалана алады.

Жасөспірімдер ортасының агрессиялық тенденциясы біздің қоғамымызда, соңғы жылдары жастар қылмысы, әсіресе жасөспірімдер қылмыстары өскен, әлеуметтік маңызды сұрақ болып тұр. Жасөспірімдердің қатыгездік сипаттамада көрініс табатын топтық төбелестері жиілеуде. Сондықтан бұл мәселені біз актуалдық деп санаймыз.   
Жасөспірімдік кезең-адамның қалыптасуындағы ең күрделі кезең. Әсіресе осы жаста баланың мінез-құлқы және басқа да жеке басының негіздері қалыптасады. Қалыптасу салдарынан, жасөспірімдер ересектерге жоғарғы талаптарды қоя бастайды және онымен «ересек адамдай» теңдей қарым-қатынас жасауын, өзінің құқығын кеңейтуді талап етеді. Кәмелетке толмағандардың өзгерістері және мінездемелік ерекшеліктерінің түрлері психологтардың кәсіби қызығушылығын талай жылдан бері, жоғарғы дәрежеде арттырып отыр. Соңғы жылдар ішінде педогог пен психологтар диогностика және жасөспірімдердің құқық бұзушылығы жайында көптеген зерттеулер жүргізді. Бұған Абрамова Г.С., Беличева С.А., Знакова В.В., Ковалева А.Г., Личко А.Е., Платонова К.К., Андреева Г.М., БассДаркий еңбектері арналған.

Агрессия мәселесін зерттеумен сонымен қатар Қазақстандық Ақажанова А.Т., Ескендірова А.Ұ., Жаманбалаева Ш.Е., Ахтаева Н.С. Әбдіғаппарова А.І., Бекбаева З.Н., Айгерім Қарамурзаева., және т.б. ғалымдар айналысқан.

Тәрбиенің ордасы отбасынан басталады десек, отбасындағы тәрбие баланың бүкіл өміріне өз кедергісін жасайтын кездері жиі кездеседі. Тіпті отбасындағы әртүрлі конфликтілі жағдайлардың болуы да бала бойында жағымсыз қасиеттердің қалыптасуына себепкер болуы мүмкін.

Бала агрессиясы көбіне өзінен кіші мен әлсіздерге, үй жануарлары мен ойыншықтарға бағытталады.

А.Е.Личко жеткіншектердің бойында агрессивті немесе девиантты мінез-құлық қалыптасуына алып келетін отбасылық жағдайларды қарастырады.

Атап айтсақ, *біріншісі* тәрбиелеудегі шектен тыс қамқорлық, ата-ананың баланы қатаң тәртіп, бақылау жағдайында тәрбиелейді. Оның ойын, сөзін, жүріс-тұрысын қадағалап отырады. Ескертулер көп жасалады:

Балаға деген мұндай қатынас түрі оның енжар, сезімсіз, өзінің мінез-құлқына жауап бере алмайтын, қорқақ, өз құрбыларымен қарым-қатынаста белгілі бір кедергілердің болуына алып келеді.

*Екіншіс*і қамқорлықтың мүлдем жетіспеуі. Мұнда керісінше бала өз бетімен, өз қалауымен өседі.

Бақылау, қадағалаудан гөрі, еркіндік басым кездеседі. Осының нәтижесінде жеткіншектің мінез-құлқында шектеу болмайды, кейін ол ата-анасының тілін алмайтын, өз білгенін жасайтын болып өседі. Бұл да агрессивтіліктің пайда болуына алып келеді.

Е.Е.Копченева баланың мінез-құлқының әлсіз жақтарының қалыптасуына әсер ететін бірде бір фактор *отбасы* дей отырып, төмендегі факторларға жеке тоқталады: ата-ана тарапынан еркелету, әлпештеу, сүйсінудің жоқ болуы, немесе жеткілікті болмауы; баланы түсінуге тырыспау, керісінше қатал ұстау.

Ата – аналар жеткіншектің дамуына, тұлға болып қалыптасуына аса зер салуы керек, әсіресе оның бойында болатын психологиялық және жыныстық жетілуге аса түсінушілік қажет. Өйткені, жеткіншекте өзіндік сананың пайда болуы мен жаңа психологиялық қалыптасу жүзеге асады. Осы кезеңде отбасының оң әсері өте қажет болып келеді.

Балалар мен жасөспірімдердің дамуы мен мінез-құлқына кері әсер ететін сыртқы факторларға мыналарды жатқызуға болады:

1.*Қоғамдағы өтіп жатқан үрдістер*: - заңдардың және құқық қорғаушы орындардың жетілмегендігі, қылмыстардың жазаланбауы; жұмыссыздық (нақты және жасырын); - экономикалық тұрмысы төмен балалы отбасыларға әлеуметтік кепілдіктермен және мемлекеттік қолдаудың жоқтығы; - бұқаралық ақпарат құралдары арқылы зорлық-зомбылық және қатігездікті насихаттау; - балалардың денелік және психикалық денсаулығының бұзылуын дер кезінде ауытқудың, соған сәйкес көмек көрсетудің және квалификациялық диспансеризациясының болмауы - темекіге, ішімдікке, нашақорлық заттарға жолдың ашықтығы.

2.*Отбасының жағдайы және оның ахуалы*: - толық емес отбасы; отбасының материалық жағдайы; - ата-аналардың төмен әлеуметтік-мәдени деңгейі; - отбасындағы тәрбие стилі (балаға бірыңғай талаптардың қойылмауы, ата- аналардың қатігездігі, олардың жазасыздығы және баланың құқықсыздығы); - ата-аналардың ішімдікті, нашқорлық заттарды теріс пайдалануы; - ата-аналардың балалардың психоактивті заттарды қолдануына жол беруі.

3*.Мектепішілік өмірдің жеткіліксіз ұйымдастырылуы*: - оқу және тәрбие үрдісін басқаруды ұйымдастырудың толық жетілмегендігі; мектептің материалдық қамтамасыз етілуінің нашарлығы; қоғам арқылы балаларымен айналыспайтын ата-аналарға ықпал ететін тетіктердің және мектептің оқушылар отбасыларымен жүйелі байланысының жоқтығы; пәндік мұғалімдердің жетіспеушілігі; сабақтардың жиі болмай қалуы; сабақтан тыс жұмыстардың қанағаттандырғысыз ұйымдастырылуы; мектепте балалар ұйымдарының болмауы;

- мұғалімдердің бала және жас ерекшелік психологиясын білмейтіндігінен көрінетін кәсіптік деңгейінің төмендігі; «оқушы-мұғалім» жүйесіндегі өзара қарым- қатынастарының авторитарлық немесе бетімен кетушілік деңгейінде болуы; - жетілмеген жаңа оқу бағдарламасын енгізу,

Жасөспірім салауатты өмір салтын калыптастыра алуы үшін оған эмоциясын игере алуға үйренуді, қақтығысты жеңе алуға үйрету, өзін-өзі

қорғауды, басқа адамдар тарапынан шыққан қысымға қарсылықты агрессиясыз қабылдау әдіс-тәсілдеріне баулуды, зиянды әдеттерге қарсы тұруға үйретуді, салауатты өмір сүруге және пайда болған мәселелерді әлеуметтік-жағымды құралдарымен шешеуге мүмкіндік беретін құндылықтармен қатар қалыптастыру қажет. Балалар мен жасөспірімдер тұлғасы мен мінез-құлқындағы ауытқушылықтың алдын-алу жұмыстары тек мыналардың негізінде жүзеге асса ғана тиімді болады: - оқу іс-әрекеті жемісті болғанда; - оқушылардың қанағаттандыратын эмоционалдық жағымды өзара қарым-қатынас жүйелері (құрбыларымен, мұғалімдерімен, ата-аналарымен) және психологиялық қорғалуы болғанда.

Ата-бабаларымыздың сондай *ептілік* деген ұғымды ежелден қастерлеп, оның атадан балаға мирас қылып қалдыруында терең сыр жатыр.  
Шығыстың ғұламасы Әл-Фараби: «Жас жеткіншектеріңізді көрсетіңіз, мен сіздің болашақтарыңызды айтып берейін» деген. Қазіргі кезеңде қазақ халқының өмірінде бұрын соңды болмаған оқуға, еңбекке, қоғамдық өмірге ықыласы жоқ балалар саны күннен күнге артуда. Бұлар дөрекі, әдепсіз барлық жарамсыз әдеттерге еліктеуге бейім келеді

Баланың мінезін жалпы деңгейін ынтасын  жақсы білу үшін, оның дамуына адамгершілік қасиеттерінің қалыптасуына не нәрсе қажет екендігін әрбір әке, әрбір ана білуге міндетті.

Баланың жас ерекшелігі, әр жасқа тән болатын дағдарыстардың себептері туралы түсіндіріп, олардан баланы қиындықсыз алып шығуға көмек көрсетуге ата-анаға көмекке келетін – мұғалім. Өйткені, мектеп жасындағы баланың көбіне көп негізгі әрекеті – оқу. Оқу барысында ол білімге, қарым-қатынасқа, имандылық адамгершілікке үйренеді. Сонда мұғалімнің жеке бас үлгісі, сөзі мен ісінің сәйкестілігі, талапшылдығы отбасында баға жетпес құралына айналады. Бала тәрбиесі - болашақ кепілі, отбасы мен мұғалімдер қауымының абыройлы ісі. Тәрбиенің нәтижелігі терең тамырлы тәрбиені бойына дарытқан ортада болмақ. Ол ата-аналар өз міндетін жеке түсінгенде,  мұғалімдермен ынтымақтастықта болған жағдайда алға басады.

**Тәжірибелік бөлім**

Әсіресе баланың агрессивті  мінез көрсетуіне мазасыздану, астеникалық жағдай, стресс негіз болады. Сондықтан жеткіншектердің агрессивті мінез көрсеткіштерін Л.Д. Малкованың «Астеникалық жағдайды бағалау шкаласы» әдістемесі, «Агрессияны бағалау» тесті, агрессияның түрін анықтауға арналған Басса-Дарки тесті, «А.Ассингер тесті бойынша агрессияны анықтау» әдісі, мазасызданудың орын алуын И. Спилбергердің «Ситуативті мазасыздану шкаласы» әдістерімен зерттедім.

Агрессияны зерттеуге қолданылатын әдістемелердің бірі –Басса-Дарки сауалнамасы. Жеткіншектерді  зерттеу нәтижесінде мектеп оқушылары арасында вербальдық агрессия өте жоғары дамыған болып табылды. Ол әсіресе ұл  балаларға тән, дегенмен агрессияның бұл түрі қыздар арасында да сирек емес екен. Екінші орында өкпелегіштік пен негативизм көрсеткіштері орын алды. Жеткіншектерде күдіктенушілігінің жоғары болуы заңды нәрсе, ол үлкендік сезімнің орын алу және үлкендердің жеткіншектерге көзқарасындағы қайшылықтардан туатын проблема.

Келесі кезеңде «Агрессияны бағалау тесті» көмегімен зерттеу жүргіздік. Бұл әдістеменің мақсаты агрессияны, агрессивті мінез көрсету деңгейін анықтау және тұлғааралық қатынастағы адамның сыпайылық көрсетуге қабілеті , «қоян мен қасқыр» қатынасының орын алатындығын бағалау..Талдау екі кезеңде жүргізілді. Бірінші талдау жалпы жинаған баллдарымен анықталды. Зерттелінгендердің ішінде 4 бала 36-44 арасындағы балл жинады, олардың агрессиясы бір қалыпты, өзін қорғауға жетерлік деңгейде, өмірде табысты болуға өзіне сенімділігі мен  қабілетінің көрсеткіштігі жеткілікті деңгейде деп бағаланды. 8 зерттенуші баллдары 45 және одан жоғары болды, талдау ережесі бойынша олардың агрессивтілігі нормадан артық. Көбінесе ұстамсыздық пен өзгелерге, ешқандай себепсіз, ерекше қаталдық көрсетеді. Өзінің алдына қойған мақсатына жету үшін қажетті әдіс-тәсілдерді өзі анықтайды. Отбасындағылар мен басқа қоршағандарға оның тигізетін әсерінің оң –терісімен есептеспеді. Сондықтан басқалар онша ұнатпайтынына өзі де таңырқамайды, ал егер реті келсе сол үшін оларды жазалайды.

Көрсеткіштер 35 және одан төмен болғандар саны 9 болды. Олар өз күші мен мүмкіндіктеріне сенімі төмен болғандықтан қоршағандармен тіл табысуға тырысады. Оларға батылырақ болу керек және өзіне деген сенімін  жоғарылатуға бар мүмкіндіктерін пайдалануы керек.

Екінші кезеңдегі талдау келесі көрсеткіштер бойынша бағаланады. Зерттелінгендердің ішінде 13 бала жеті және одан көп сұраққа 3 баллдан, сондай-ақ, жеті және одан аз сұраққа 1 баллдан жинады. Сондықтан олардың агрессивтілігі бір нәрсені жөндеуден гөрі талқандауға бейімірек болғанын көрсетті. Олар ойланбастан ұрыс-қағысқа баратын, өзінің тік мінезділігінен басқалардың агрессиясын тудыратын және шытырман жағдайларға алып келетін мінез көрсететін балаларға жатқызылды. Төрт бала жеті және одан көп сұраққа 1 баллдан, сондай-ақ, жеті және одан аз сұраққа 3 баллдан жинады. Бұл көрсеткіш өте тұйық мінезділіктің белгісі. Олардың агрессивтілігі өте төмен деңгейде дамыған, кейде өзін қорғауға да шамасы келместен, басқалардан қысым көріп жәбірленіп жүруі мүмкін. Қалған төрт баланың көрсеткіштері басқа варианттарда болды. Олардың агрессивтілігі нормада, өзін қорғауға жеткілікті және  сыйысымды мінез көрсетуге негіз болады, өзінің өмір сүретін ортасында басқалармен тіл табысып, тату-тәтті өмір сүруіне ешқандай кедергі жасамайтын деңгейде екені анықталды.

Л.Д.Малкова ұсынған «Астеникалық жағдайды бағалау шкаласы» әдістемесі астеникалық жағдайды сипаттайтын 30 тұжырымдамадан тұрады. Жауаптарды талдау арқылы адамды әлсірететін эмоционалдық жағдайға зерттелінушінің бөлінетіндігі және астенияның күші бағаланады.

Жүргізілген зерттеу нәтижесі бойынша төрт  балада астенияның белгісі жоқ (30-50 балл), тоғыз балада әлсіз астения кейде көрініс береді (51-75 балл) ал сегіз баланың астениялық жағдайда жүргені анық байқалды (76-100 балл).

Балалардың мазасыздануын бағалау үшін біз Кондаштың «Әлеуметтік – ситуациялық мазасыздану шкаласы» принципіне негізделіп жасалған  И. Спилбергердің «Ситуактивтік мазасыздану шкаласы» әдістемесін жүргіздік. Бұл шкала бойынша мазасызданудың негізгі көзі болып табылатын объектілерді анықтауға болады. Зерттеу барысында жиналған мәліметтер «Бағалау шкаласы» деп аталатын кестедегі ретпен талданды.

Бағалау шкаласы

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Мазасызданудың түрлері | Тест тапсырмасының реттік саны | | | | | | | | | |
| Мектептік | 1 | 4 | 6 | 9 | 10 | 13 | 16 | 20 | 25 | 30 |
| Өзіндік бағалау | 3 | 5 | 12 | 14 | 19 | 22 | 23 | 27 | 28 | 29 |
| Жеке адам аралық | 2 | 7 | 8 | 11 | 15 | 17 | 18 | 27 | 24 | 26 |

Берілген шкала бойынша  мазасызданудың түрлері мектепшілік, өзіндік және адамаралық деген үш түрге бөліп бағаланады. Мектепшілік мазасыздану баланың мектептегі  мұғалімдермен және басқа оқушылармен қарым-қатынасының  қалыптаспағанымен байланысты көрініс береді, өзіндік сипаты баланың алдында тұрған проблемаларды шешудегі жетекші мотивациясымен байланысты, ал адамаралық – жалпы қарым – қатынас мәдениетінің қалыптасқандығына тәуелді болады. Олардың деңгейі келесі шкала бойынша бағаланады. Зерттеушінің жалпы жинаған баллдары әр шкала бойынша бөлек-бөлек және түгелдей үш шкаланың біреуі бойынша есептелінеді. Зерттелінген жеткіншектердің  жауаптарын талдау және ретке келтіру нәтижесінде олардың мазасыздану өмір сүретін орталарындағы статусына байланысты екені анықталды және мұндай көрініс осы жас кезеңіндегі балалар үшін норма деп айтуға болады. Өйткені басқа сыныптарда жүргізілген зерттеулердің нәтижесі осы көрсеткішке жақын болады.Оқушылардың мазасыздануын туғызатын себептердің ішіндегі жетекшісі  сынып ішіндегі қарым-қатынасқа,  ұялшақтыққа, өзіне және айналадағыларға деген бейадекватты қарым қатынасына келіп тіреледі. Бұл жағдайлар тереңдеп кетпес үшін, мазасыздану деңгейі жоғары болған оқушыларға көбірек көңіл бөліп, жеке әңгімелесу керек. Сонымен қатар, сынып ішінде, топтық іс шаралар кезінде көбірек араластырып, сабақты әр уақытта сұрап, сұрақтарды көбірек қойып, топтық әңгімелер, баланың жеке мәселесін ұмыттыруға негіз болатын жеке әңгімелерді жүргізу қажет.

**Қорытынды:**

Статистикаға сүйенсек, әртүрлі әлеуметтік және демографиялық топтардың агрессиялық мінез – құлқы өсуде. Бұл процесс, баланың балалық шақтан ересектікке өту шекарасы-жасөспірім шақта неғұрлым қатты көрінеді.Әсіресе осы шақ жасөспірімдер үшін ауыр тиді. Негізінен қоғамды алаңдатып отырған жасөспірімдердің агрессивтілігі, педагогтардың, ата-аналардың, сонымен қатар, зерттеушілердің күшті ғылыми-практикалық қызығушылығын тудырып отыр.

Толғандыратын жағдай ассоциалды әрекеттерден (алкоголизм, норкомания, қоғамдық тәртіптің бұзылуы, бандализм) көрінетін кәмелетке толмағандардың мінез – құлықтарының белгілері. Үлкендерге қарасты шамданған және қарсылық көрсету әрекеттері күшеюде. Қатыгездік және агрессиялықтың шекті түрлері көріне бастады. Жастар арасында қылмыскерлік тез өсті.

Агрессиялық мінез – құлықтың жаңа түрлері пайда болуда: жасөспірімдер әскери түрдегі саяси экстремистер ұйымына, рэкеттерге, мафиялар және т.б қатарына қосылады.

Мектеп оқушыларының ішіндегі жеткіншек жас кезеңіндегілердің агрессиясы және осы ерекшелікпен ұштасып келетін астеникалық жағдай, мазасыздану ерекшеліктерін зерттеу олардың жалпы жағдайын анықтап,  қиындық көріп жүрген балаларға психологиялық көмек көресту мақсатында жүргізілді. Зерттеудің келесі кезеңінде  жеткіншектердің жас ерекшелігін, жүргізілген психодиагностикалық жұмыстар нәтижесіне сүйене отырып балалардың ерекше мінез-құлық көрсетуінің негізгі себебі – оқушылардың өздері өмір сүретін ортасымен қарым-қатынас мәдениетінің қалыптаспағандығы, үлкендерге алаңдаушылық өзіне деген сенімінен басым келетіндігімен байланысты деген қорытынды жасадым.

**Қолданылған әдебиеттер тізімі:**

1. Бейсебаева С.Б. « Жастардың девиатттық мінез – құлқының дамуына әсер ететін

факторлар ». Весник КазНУ Серия юридическая. № 3 2003.

2. Ахметжанова Н. «Қиын балалар қиғылығының қыры»,Ұлағат,№2, 2000.

3. А.В.Хомич. «Психология девиантного поведения» /Учебное пособие

4. Биекенов К., Садырова М. «Әлеуметтанудың түсіндірме сөздігі». - Алматы: Сөздік-

Словарь. 2007. – 344 бет. 5. Раттер М. «Помощь трудным детям». - М., 1987

1. Күнсләмова Т.К. «Жеткіншектердегі өзіндік бағалау, өзіндік реттелу және агрессиялығының өзара байланысын зерттеу». Алматы, 2002.
2. Шолпанқұлова  Г. К. Шужебаева А.И. «Отбасы тәрбиесі жағдайында балалардың қарым-қатынасындағы қиындықтарын психологиялық-педагогикалық зерттеу». Алматы, 2004.
3. Нұрмұхамбетова Т.Р «Тәжірибелік психология». 1,2 кітап. Шымкент, 2006,2007.
4. Берковиц Л. «Изучение агрессивности подростков». М. 1989
5. Розенцвейг С. «Изучение агрессивности». М.1989.